Stella Chinyelu Okoli ( MON, OON ), (an haife tane a shekara ta,1944 ), ƴar Nijeriya ce mai harhaɗa magunguna kuma ƴar kasuwa, Ita ce ta kafa kuma Shugaba na yanzu na kamfanin Emzor Pharmaceutical, wani kamfanin harhaɗa magunguna. An haifi Stella ne a jihar Kano, Arewacin Najeriya cikin dangin Felix Ebelechukwu da Margaret Modebelu, asalin su yan Nnewi ne a jihar Anambara . Ta fara karatunta na firamare a shekara ta( 1954), bayan ta yi karatu a matsayin ɗaliba a makarantar Saint Primary School, Onitsha kafin ta ci gaba da kammala karatun sakandare a shekara ta( 1964), a Ogidi Girls Secondary School. A shekara ta (1969), Stella ta kammala karatu a jami'ar Bradford bayan ta karanci kantin magani . Har ila yau, tana da takardar shaidar M.Sc a cikin Biopharmaceutical bayan kammala karatun ta a Jami'ar London, Kwalejin Chelsea a shekara ta ( 1971). Kafin kafa kamfanin Emzor Pharmaceutical, Stella tayi aiki a wasu kamfanonin harhaɗa magunguna da suka haɗa da asibitin Middlesex, London, Boots the Chemists Limited da Pharma-Deko.